CELEX: 62009TN0188
Language: sk
Date: 2009-05-12 00:00:00
Title: Vec T-188/09: Žaloba podaná 12. mája 2009 — Galileo International Technology/ÚHVT — Residencias Universitarias (GALILEO)

1.8.2009   
            
            
               SK
            
            
               Úradný vestník Európskej únie
            
            
               C 180/53
            
         Žaloba podaná 12. mája 2009 — Galileo International Technology/ÚHVT — Residencias Universitarias (GALILEO)
   (Vec T-188/09)
   2009/C 180/98
   Jazyk žaloby: angličtina
   
      Účastníci konania
   
   
      Žalobca: Galileo International Technology LLC (Bridgetown, Barbados) (v zastúpení: M. Blair a K. Gilbert, solicitors)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Residencias Universitarias, SA (Valencia, Španielsko)
   
      Návrhy žalobcu
   
   
               —
            
            
               zrušiť rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) z 19. februára 2009 vo veci R 471/2005-4, a
            
         
               —
            
            
               zaviazať ÚHVT a ďalšieho účastníka konania pred odvolacím senátom znášať vlastné trovy konania a nahradiť trovy konania žalobcu.
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: žalobca.
   
      Prihlasovaná ochranná známka Spoločenstva: slovná ochranná známka „GALILEO“ pre tovary a služby zaradené do tried 9, 39, 41 a 42.
   
      Majiteľ ochrannej známky alebo označenia, ktoré je základom námietky: ďalší účastník konania pred odvolacím senátom.
   
      Ochranná známka alebo označenie, ktoré je základom námietky: prihláška španielskej obrazovej ochrannej známky „GALILEO GALILEI“ pre služby zaradené do tried 39, 41 a 42.
   
      Rozhodnutie námietkového oddelenia: vyhovenie námietke.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 1 písm. b) nariadenia Rady (ES) č. 40/94 (teraz článok 8 ods. 1 písm. b) nariadenia Rady č. 207/2009) v rozsahu, v akom odvolací senát dopustil procesnej chyby podľa článku 63 ods. 2 nariadenia Rady č. 40/94 (teraz článok 65 ods. 2 nariadenia Rady č. 207/2009), keď nevrátil vec námietkovému oddeleniu; porušenie článku 8 ods. 1 písm. b) nariadenia Rady č. 40/94 v rozsahu, v akom odvolací senát nevykonal riadne posúdenie pravdepodobnosti zámeny a dospel k nesprávnemu záveru, že žalobca vôbec nenamietal posúdeniu, ktoré v tejto otázke vykonalo námietkového oddelenie; odvolací senát nesprávne posúdil podobnosť a pravdepodobnosť zámeny dotknutých ochranných známok a neodôvodnil dostatočne svoje rozhodnutie.